હાર્દિક પટેલે પારણાં કરતા કહ્યું કે, એક મહિનાથી મંજુરી માંગવા છતાં મંજુરી ના મળી નહોતી. ત્યારે સમાજના કહેવાથી આ પારણાં કર્યા હોવાનું કહેતા તેણે ઉમેર્યું કે, સમાજની લાગણી હતી કે, જીવીશું તો લડીશું, લડીશું તો મેળવીશું. સમાજમાં નાના-મોટાની ખાઈ પુરવાનું આજે કામ થયું હોવાનું જણાવતા હાર્દિકે કહ્યું કે, સમાજના વડીલો સાથ આપે તે જરૂરી છે. સમાજના વડીલો સામે કોઈ વિરોધ નથી.વડીલોએ અમને માન, સન્માન અને મોભો આપ્યો છે. હાર્દિકે જણાવ્યું હતું કે, ૧૯-૧૯ દિવસ સુધી ન્યોછાવર થઇ ગયા, ઘણા ક્રાંતિવીર થયા તો ઘણા અંગ્રેજો થઇ ગયા. તેમણે કહ્યું કે, ખેતરો ખેડતા ખેડૂતો માટેની લડાઈ છે. આલીશાન બંગલામાં રગેતા લોકો માટે આ લડાઈ નથી. જેને સારા માર્કસ છતાં એડમીશન મળતું નથી તેમના માટે છે. તેમણે વધુમાં કહ્યું કે, ભાજપ-કોંગ્રેસથી આપણને શું મતલબ..! આપણને આપણા અધિકારોથી કામ છે. હાર્દિકે પોતાના સમર્થનમાં ઉપવાસ સહીત વિવિધ કાર્યક્રમો કરનાર તેમજ રાજ્ય-દેશમાંથી મળવા આવનાર તમામ લોકોનો આભાર વ્યકત કર્યો હતો. જય સરદાર..ના વારંવાર નારા લગાવી પોતાનું પ્રવચન પુરૂ કર્યું હતું.